**Zápis z 5. zasadnutia Výkonného prezídia SS IPA 21.10. 2017**

Prítomní: Ján Kovalčik, Roman Záň, Ján Ignaták, Miloslav Ivica, Mimi Štefanko Miňo, Boženka Čambáliková, Peter Dulín

1. Zasadnutie Výkonného prezídia SS IPA, ktoré sa uskutočnilo v  priestoroch kancelárie Slovenskej sekcie na Pajštúnskej ul. č. 1, otvoril prezident p. Kovalčik a oboznámil prítomných s programom rokovania (program tvorí prílohu zápisu), ktorí všetci členovia Výkonného prezídia dostali e-poštou v predpísanom termíne.
2. Generálny sekretár p. Ivica skonštatoval, že väčšina úloh vyplývajúcich zo 4. zasadania výkonného prezídia sa plní alebo sa splnila.

* Správy členov VP zo schôdzí územných úradovní, na ktorých sa uskutočnili voľby do vedení územných úradovní – úloha splnená resp. sa plní.
* Aktualizácia vnútorného predpisu o poskytovaní finančných prostriedkov na medzinárodné podujatia a o sociálnom fonde – úloha splnená.
* Na základe pripomienkovania zmluvy s p. Hatasom VP uložilo p. Kovalčikovi prepracovanie zmluvy s fa. Fajne veci. Z dôvodu administratívnych úkonov vo firme p. Hatasa (prepis firmy) sa na zmluve v súčasnosti pracuje.
* Inventarizácia majetku – úloha splnená s nedostatkami , ktoré vytkla revízna komisia (nezistená a neudaná hodnota majetku určeného na vyradenie)
* Preveriť originalitu disku v počítači SS IPA (p. Ivica) – úloha splnená. Disk podľa odborného posudku bol evidentne zamenený.
* Návrh na rokovanie VP Svetovej organizácie IPA na území Slovenska predložia členovia VP SS IPA pri najbližšom stretnutí s predstaviteľmi VP Svetovej organizácie IPA – úloha nebola splnená z dôvodu uskutočnenia takého to rokovania pred troma rokmi.

1. p. Kovalčik informoval VP o stave príprav Národného kongresu. Skonštatoval, že kongres je pripravený.

p.Záň navrhol oficiálny program Národného kongresu, ktorý VP schválilo.

1. p. Kovalčík informoval VP o stave príprav víkendu priateľstva. Skonštatoval, že víkend priateľstva je pripravený v podobe ako uvádza program.
2. Rôzne:

* Generálny sekretár p. Ivica v termíne do 25.10.2017 odošle zoznamy členov na výrobu preukazov do firmy v Nemecku.
* P.Záň navrhol termín Národného kongresu SS IPA v roku 2018. Ten by sa mal uskutočniť 29.9.2018
* p.Mimi Štefanko Miňo informovala VP o nezaplatení odvodov z členského príspevku za nových členov za rok 2016 – 3 územnými úradovňami. A za rok 2017 - 7 územnými úradovňami.
* p.Kovalčik - informovať dlžné územné úradovne  o možnosti zrušenia územnej úradovne ak si nevyrovnajú podlžnosti voči SS IPA.
* p. Záň predložil VP smernicu o udeľovaní medailí a ocenení SS IPA. VP to vzalo na vedomie a predloží ju na schválenie Národnému kongresu.
* VP navrhlo oceniť p. Šramatého a p. Suchého cenou A.Troopa. Ocenenie bude udelené na Národnom kongrese v Košiciach.
* p.Kovalčik navrhol ďalšie rokovanie VP v Košiciach (29.10.2017).

Návrh bol odsúhlasený.

Nakoľko ďalšie návrhy ani pripomienky do rokovania už predložené neboli, prezident rokovanie VP ukončil.

Zapísal:

Peter Dulín

Asistent generálneho sekretára.